Source: https://zakony.judikaty.info/predpis/zakon-530/1990/audit
Timestamp: 2018-01-23 15:55:12+00:00

Document:
ZMENY10 DS1 SÚV34
Zákon o dlhopisoch 530/1990 účinný od 01.01.2018
Platnosť od: 21.12.1990
HIST25 JUD7 DS17 EU PP10 ČL0
- PRVÁ ČASŤ - ÚVODNÉ USTANOVENIA - -
§ 5a - Schôdza majiteľov dlhopisov
§ 5b - Priebeh schôdze majiteľov
§ 5c - Účasť a hlasovanie na schôdzi majiteľov s využitím prostriedkov komunikácie na diaľku
§ 5d - Spoločný zástupca majiteľov dlhopisov
- DRUHÁ ČASŤ - VYDANIE DLHOPISOV
- TRETIA ČASŤ - SPLÁCANIE DLHOPISOV - - -
§ 10 - Výnos dlhopisu
- ŠTVRTÁ ČASŤ - OSOBITNÉ DRUHY DLHOPISOV - - -
§ 20 - Komunálne obligácie
§ 20a - Podriadené dlhopisy
§ 20b - Zabezpečené dlhopisy
§ 21 - Zamestnanecké obligácie
- PIATA ČASŤ - OSOBITNÉ, PRECHODNÉ A ZÁVEREČNÉ USTANOVENIA
§ 27c - Prechodné ustanovenia k úpravám účinným od 1. novembra 2000
§ 27d - Prechodné ustanovenia účinné od 1. januára 2008
§ 27e - Prechodné ustanovenie k úpravám účinným od 1. januára 2009
§ 27f - Prechodné ustanovenia k úpravám účinným od 1. septembra 2014
§ 27g - Prechodné ustanovenie k úpravám účinným od 1. januára 2018
Zákon 530/1990 s účinnosťou od 01.01.2018 na základe 279/2017
Dlhopis musí obsahovať
označenie emitenta, ak ide o
právnickú osobu, identifikačné údaje v rozsahu názov alebo obchodné meno, identifikačné číslo, ak je pridelené, sídlo, označenie úradného registra alebo inej úradnej evidencie, v ktorej je táto právnická osoba a jej organizačná zložka zapísaná, a číslo zápisu do tohto registra alebo evidencie; ak ide o zahraničnú právnickú osobu,1b) identifikačné číslo sa neuvádza,
fyzickú osobu, ktorá je podnikateľom, identifikačné údaje v rozsahu meno, priezvisko, adresa trvalého pobytu, štátna príslušnosť, dátum narodenia, identifikačné číslo, ak je pridelené, adresa miesta podnikania, ako aj označenie úradného registra alebo inej úradnej evidencie, v ktorej je táto osoba zapísaná, a číslo zápisu do tohto registra alebo evidencie,
označenie „dlhopis“, označenie druhu dlhopisu podľa § 14 až 21, označenie formy a podoby dlhopisu,
názov dlhopisu a jeho označenie podľa medzinárodného systému číslovania na identifikáciu cenných papierov ISIN,
menovitú hodnotu dlhopisu, a to v
eurách v minimálnej hodnote jeden cent alebo
inej mene, ak je dlhopis vydaný v inej mene,
výšku výnosu alebo spôsob určenia výnosu a termín alebo termíny jeho výplaty,
termín alebo termíny splatnosti menovitej hodnoty dlhopisu,
vyhlásenie emitenta, že dlhuje menovitú hodnotu dlhopisu jeho majiteľovi,
záväzok emitenta splatiť menovitú hodnotu dlhopisu v určenom termíne alebo termínoch a záväzok emitenta vyplácať výnos dlhopisu v určenom termíne alebo termínoch, spôsob týchto výplat a určenie platobného miesta,
pri dlhopisoch znejúcich na meno aj údaje o prvom majiteľovi uvedené v písmene a),
faximile podpisu alebo podpisov osôb oprávnených konať v mene emitenta, ak ide o dlhopisy vydané v listinnej podobe,
informáciu o právach podľa § 13,
pri podriadených dlhopisoch aj informáciu o tom, že s pohľadávkou z tohto dlhopisu je spojený záväzok podriadenosti,
údaj o prevoditeľnosti alebo obmedzení prevoditeľnosti dlhopisu,
údaj o zabezpečení dlhopisov (§ 20b).
Text dlhopisu môže obsahovať ďalšie písomné vymedzenie práv a povinností.
Emisné podmienky dlhopisov sú súhrnom práv a povinností emitenta a majiteľa dlhopisu.
Za údaje uvedené v emisných podmienkach dlhopisov zodpovedá emitent.
Kto v emisných podmienkach dlhopisov uvedie neúplné alebo nepravdivé údaje alebo údaje v rozpore s náležitosťami dlhopisu podľa odsekov 1 a 2, zodpovedá za škodu, ktorú tým spôsobil.
Emisné podmienky dlhopisov možno zmeniť len postupom v nich uvedenom. Zmeny emisných podmienok dlhopisov sú možné len so súhlasom majiteľov dlhopisov, ktorých podiel menovitej hodnoty vydaných dlhopisov je väčší ako podiel určený v emisných podmienkach dlhopisov, pričom tento podiel nesmie byť menší ako príslušný podiel určený podľa § 5b; týmto nie sú dotknuté ustanovenia osobitných predpisov.1ba) Inak môže emitent zmeniť emisné podmienky dlhopisov, len ak je táto zmena opravou nesprávnosti v ustanoveniach emisných podmienok dlhopisov, zmenou označenia emitenta alebo platobného miesta, ak § 5a až 5d alebo osobitný zákon neustanovuje inak. Ak sa emisné podmienky dlhopisov zmenia inak ako rozhodnutím schôdze majiteľov, pri zmene emisných podmienok podľa druhej vety sa použije § 5b ods. 4 rovnako.
Emitent je povinný sprístupniť emisné podmienky dlhopisov najneskôr v deň začiatku vydávania dlhopisov na
nosiči informácií, ktorý umožňuje reprodukciu emisných podmienok dlhopisov v nezmenenej podobe a uchovanie emisných podmienok dlhopisov tak, aby mohli byť využívané aspoň do splatnosti dlhopisov,
webovom sídle finančnej inštitúcie umiestňujúcej alebo predávajúcej tieto dlhopisy.
Zmeny emisných podmienok dlhopisov a úplné znenie emisných podmienok dlhopisov je emitent povinný sprístupniť bez zbytočného odkladu po vykonaní zmeny spôsobom, akým boli sprístupnené pôvodné emisné podmienky dlhopisov.
Emitent je povinný poskytnúť majiteľovi dlhopisu na jeho žiadosť platné emisné podmienky dlhopisov.
Emitent je povinný predložiť centrálnemu depozitárovi cenných papierov emisné podmienky dlhopisov do 15 dní odo dňa začatia ich vydávania. Centrálny depozitár cenných papierov sprístupní na žiadosť majiteľa dlhopisu emisné podmienky dlhopisov, ktoré mu boli oznámené podľa prvej vety.
Pri dlhopisoch, pri ktorých bol vypracovaný prospekt cenného papiera1d) a ktorý obsahuje údaje zodpovedajúce údajom v emisných podmienkach dlhopisov, môže emitent nahradiť emisné podmienky dlhopisov príslušnými časťami1e) prospektu cenného papiera; tým nie sú dotknuté ustanovenia odsekov 3 až 6, 8 a 9.
Emitentom dlhopisov môže byť
tuzemec – právnická osoba,2b)
tuzemec – fyzická osoba2b) zapísaná v obchodnom registri,2d)
cudzozemec – právnická osoba.2e)
Činnosť spojenú s vydávaním dlhopisov vykonáva emitent. Emitent môže touto činnosťou poveriť právnickú osobu, ktorá má na túto činnosť oprávnenie podľa osobitného zákona.2f)
Emisiu dlhopisov je možné vydávať v lehote pre upisovanie aj postupne po častiach (tranžiach), ak je táto možnosť uvedená v emisných podmienkach dlhopisov.
Ak nedôjde k vydaniu dlhopisov, je emitent povinný do 20 dní po dni skončenia lehoty pre upisovanie vrátiť upisovateľovi ním upísanú a splatenú sumu vrátane úroku vo výške váženého priemeru základnej úrokovej sadzby Európskej centrálnej banky za obdobie od dátumu splatenia emisného kurzu.
Dlhopisy označené ako komunálne obligácie môže vydávať
obec, ktorá za vydanie komunálnych obligácií ručí svojím majetkom,
vyšší územný celok, ktorý za vydanie komunálnych obligácií ručí svojím majetkom.
Za dlhopisy podľa odseku 1 môže prevziať záruku banka.
Zabezpečeným dlhopisom je dlhopis, pri ktorom za jeho splatenie alebo vyplatenie jeho výnosu ručí ručiteľ, alebo dlhopis, pri ktorom je jeho splatenie alebo vyplatenie jeho výnosu inak zabezpečené.
Osobitným druhom zabezpečeného dlhopisu je krytý dlhopis vydaný bankou podľa osobitného predpisu.3fd)
Emisné podmienky zabezpečených dlhopisov musia obsahovať údaj o tom, kde sa môže investor oboznámiť so zmluvou, ktorou sa dohodla záruka, údaje o inom zabezpečení a o spôsobe, akým bude zabezpečenie uplatnené.
Záložné právo v prospech majiteľov dlhopisov je možné zriadiť aj zmluvou uzavretou medzi emitentom alebo iným záložcom a spoločným zástupcom alebo inou treťou osobou ako záložným veriteľom. Záložný veriteľ vykonáva záložné právo vo vlastnom mene a na účet majiteľov dlhopisov.

References: § 5

§ 5

§ 5

§ 5

§ 10

§ 20

§ 20

§ 20

§ 21

§ 27

§ 27

§ 27

§ 27

§ 27
 § 14
 § 13
 § 5
 § 5
 § 5